ຍີ່ປຸ່ນ ແລະ ເກົາຫຼີໃຕ້ ຕົກລົງແກ້ໄຂ ເລື້ອງ ‘ນາງບຳເລີ’ ໃນປາງສົງຄາມໂລກ ຄັ້ງທີສອງ
ຂໍ້ຕົກລົງ ປະກອບດ້ວຍ ການຊົດເຊີຍເງິນທຶນ ຈຳນວນ 8.3 ລ້ານໂດລາ ໃຫ້ແກ່ ອະດີດຂ້າທາດທາງເພດ ທີ່ລອດຊີວິດ ຊຶ່ງເຖົ້າແກ່ສະລາ ແລະການຂໍອະໄພໂທດ ຈາກນາຍົກຍີ່ປຸ່ນ.
ເກົາຫຼີໃຕ້ ແລະ ຍີ່ປຸ່ນ ໄດ້ບັນລຸຂໍ້ຕົກລົງອັນເປັນປະຫວັດການ ທີ່ແກ້ໄຂບັນຫາໂຕ້ແຍ້ງກັນມາ ກ່ຽວກັບການບັງຄັບ ພວກແມ່ຍິງ ຊາວເກົາຫຼີ ໃຫ້ເປັນໂສເພນີ ໂດຍຍີ່ປຸ່ນ ໃນປາງສົງຄາມໂລກຄັ້ງ ທີສອງ ທີ່ຮູ້ຈັກກັນໃນຄຳວ່າ ນັ້ນ ລັດຖະມົນຕີຕ່າງປະເທດເກົາຫຼີໃຕ້ ທ່ານ Yun Byung-se ກ່າວ ໃນວັນຈັນມື້ນີ້ ຫຼັງຈາກທີ່ໄດ້ໂອ້ລົມກັບ ຄູ່ຕຳແໜ່ງຂອງທ່ານ ຈາກ ຢີ່ປຸ່ນ ທ່ານ Fumio Kishida ວ່າ ຂໍ້ຕົກລົງນັ້ນ ຈະເປັນ ຖ້າຍີ່ປຸ່ນ ປະຕິບັດຕາມ ຄວາມຮັບຜິດຊອບຂອງຕົນທັງໝົດ ຂໍ້ຕົກລົງດັ່ງກ່າວ ປະກອບດ້ວຍ ການຊົດເຊີຍທຶນ ຈຳນວນ 8 ລ້ານ 3 ແສນໂດລາ ໃຫ້ແກ່ ບັນດາອະດີດຂ້າທາດທາງເພດ ທີ່ລອດຊີວິດ ຊຶ່ງເຖົ້າແກ່ສະລາແລ້ວນັ້ນ ແລະ ການຂໍອະ ໄພໂທດ ຈາກນາຍົກລັດຖະມົນຕີຍີ່ປຸ່ນ ທ່ານ Shinzo Abe